खरीफ तिलहनों में जहां सोयाबीन की बुवाई बढ़ी है, वहीं मूंगफली की घटी है। तिलहनों की कुल बुवाई चालू खरीफ में बढ़कर 177.29 लाख हैक्टेयर में ही चुकी है जबकि पिछले साल इस समय तक इनकी बुवाई 171.98 लाख हैक्टेयर में ही हुई थी। खरीफ तिलहन की प्रमुख फसल सोयाबीन की बुवाई चालू सीजन में बढ़कर 112.50 लाख हैक्टेयर में हो चुकी है जबकि पिछले साल इस समय तक सोयाबीन की बुवाई केवल 105.76 लाख हैक्टेयर में ही हो पाई थी। मूंगफली की बुवाई घटकर चालू सीजन में 40.12 लाख हैक्टेयर में ही हो पाई है जबकि पिछले साल की समान अवधि में मूंगफली की बुवाई 41.31 लाख हैक्टेयर में हो चुकी थी।